b'\n_START_ARTICLE_\nSijinis tiltas\n_START_PARAGRAPH_\nSijinis tiltas \xe2\x80\x93 vienas papras\xc4\x8diausi\xc5\xb3 ir labiausiai paplitusi\xc5\xb3 tilt\xc5\xb3 tip\xc5\xb3.\n_START_SECTION_\nKonstrukcija\n_START_PARAGRAPH_\nPagrindine j\xc5\xb3 laikan\xc4\x8di\xc4\x85ja konstrukcija yra lenkiamasis elementas (spragotin\xc4\x97 sija). Jis gali b\xc5\xabti vieno ar keli\xc5\xb3 tarpatrami\xc5\xb3. Daugiaatrami\xc5\xb3 tilt\xc5\xb3 konstrukcijos gali b\xc5\xabti karpytosios, nekarpytosios arba gembin\xc4\x97s. \xc4\xaetempi\xc5\xb3 pasiskirstymas per skerspj\xc5\xabvio auk\xc5\xa1t\xc4\xaf nulemia \xc5\xa1io konstrukcij\xc5\xb3 tipo veiksmingum\xc4\x85. Lenkiamieji elementai perduoda atramoms i\xc5\xa1 esm\xc4\x97s tik vertikali\xc4\x85sias apkrovas. \xc5\xa0iems konstrukciniams elementams sunaudojama santykinai daugiausia med\xc5\xbeiag\xc5\xb3, ta\xc4\x8diau j\xc5\xb3 gamyba, montavimas ir naudojimas laikomas pigiausiu._NEWLINE_\xc5\xa0iais laikais sijiniai tiltai statomi i\xc5\xa1 plieno, gel\xc5\xbebetonio arba i\xc5\xa1 abiej\xc5\xb3 med\xc5\xbeiag\xc5\xb3 kartu. Re\xc4\x8diau sijiniai tiltai statomi i\xc5\xa1 gele\xc5\xbeies ir medienos.\n_START_SECTION_\nPaskirtis\n_START_PARAGRAPH_\nSijiniai tiltai gali b\xc5\xabti panaudoti itin pla\xc4\x8diai. Jie tinka tiek p\xc4\x97stiesiems, tiek vis\xc5\xb3 tip\xc5\xb3 autotransporto priemon\xc4\x97ms, gele\xc5\xbeinkeliams tiesti.'